Diari Oficial de la Generalitat Valenciana


Sumari del DOGV 3544, del 22-07-1999 (1999/6626)

RESOLUCIÓ de 8 de juliol de 1999, del Rectorat de la Universitat Jaume I, per la qual nomena personal laboral fix de la Universitat Jaume I, i s'adjudiquen destins als aspirants que han superat les proves selectives d'auxiliar de serveis bibliogràfics.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3544

Data del DOGV
:   22-07-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/6626


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 8 de juliol de 1999, del Rectorat de la Universitat Jaume I, per la qual nomena personal laboral fix de la Universitat Jaume I, i s'adjudiquen destins als aspirants que han superat les proves selectives d'auxiliar de serveis bibliogràfics. [1999/M6626]
  
Comprovada la documentació presentada pels aspirants que van superar les esmentades proves selectives, segons la llista definitiva d'aprovats publicada per la Resolució de 12 de maig de 1999 (DOGV núm. 3.509 de 3 de juny).
  
De conformitat amb allò que s'ha establit en l'article 9.1. b) del Text Refós de la Llei de Funció Pública Valenciana, i en un acte únic celebrat el dia 7 de juliol de 1999, en el Servei de Recursos Humans de l'edifici de Rectorat i Serveis centrals, campus del Riu Sec.
  
Aquest Rectorat, en ús de les competències atribuïdes per la legislació vigent, resol:
  
Primer. Nomenaments i destins
  
Nomenar personal laboral fix i adjudicar destí en la categoria professional d'auxiliar de serveis bibliogràfics, grup D, al personal que es relaciona a continuació:
  
Segon. Contracte de treball i període de prova
  
Formalitzar un contracte de treball de caràcter indefinit incloent un període de prova d'un mes, d'acord amb allò que estableix l'article 16 del II Conveni Col·lectiu del Personal Laboral de les Universitats Públiques de la Comunitat Valenciana, excepte en el cas que el treballador haja exercit les mateixes funcions amb anterioritat a la Universitat Jaume I, sota qualsevol modalitat de contractació.
  
Amb relació a la resta de condicions del període de prova, s'estarà a allò que s'ha disposat en l'article 14 de l'Estatut dels Treballadors.
  
El personal que dispose de període de prova adquirirà la condició de personal laboral fix una vegada ho supere satisfactòriament. La resta adquirirà la dita condició el dia en què formalitze el contracte de treball.
  
Tercer. Cessament
  
El personal laboral interí, que estiga ocupant qualsevol dels llocs de treball adjudicats en l'apartat primer, cessarà el dia 31 d'agost de 1999.
  
Quart. Presa de possessió
  
El personal relacionat en l'apartat primer haurà de presentar-se, per a la presa de possessió, el pròxim dia 1 de setembre de 1999 en el Servei de Recursos Humans de la Universitat Jaume I.
  
Cinqué. Recursos
  
Contra aquesta resolució, que esgota la via administrativa, es podrà interposar, recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà al de la seua publicació en el Diari Oficial de la Generalitat Valenciana.
  
No obstant això, contra aquesta resolució les persones interessades podran interposar recurs de reposició davant del mateix òrgan que la va dictar, en el termini d'un mes comptat a partir del dia següent al de la seua publicació, en aquest cas no es podrà interposar el recurs contenciós administratiu anteriorment esmentat fins que no es dicte resolució expressa o presumpta del recurs de reposició, d'acord amb allò que s'ha establit en els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.